
Кайсы әсәрдән өзек язачагыбыз да билгеле булды.

13-15 октябрь көннәрендә узачак дөньякүләм «Татарча диктант» текстын Татарстан өчен профессор, филология фәннәре докторы Фоат Галимуллин, Россия төбәкләре өчен — тележурналист, актер, Татарстанның атказанган сәнгать эшлеклесе Илдар Кыямов, чит илләр өчен Театр һәм кино артисты, Татарстанның атказанган артисты Ришат Әхмәдуллин укыячак. Бу хакта Бөтендөнья татар конгрессы матбугат хезмәтенә сылтама белән Татар-информ хәбәр итте.

Татарстанда яшәүчеләр – Рөстәм Галиуллинның **«Таҗеддин Ялчыгол»** әсәреннән өзек («Васыять» исемле җыентыгыннан), Россия төбәкләрендә – Марсель Галиевның **«Тимә, яшәсен!»** әсәреннән өзек, ә чит илләрдә гомер итүче татарлар – Фоат Садриевның **«Туган җир»** әсәреннән өзек язачак.

Диктантны оффлайн рәвештә язарга теләсәгез, язу мәйданчыкларына килергә кирәк. Мәйданчыкны табу өчен **diktant.tatar** сайтындагы картаны ачасыз һәм үзегезгә уңайлы булган ноктаны эзлисез. Диктантның көне, вакыты картада (табылган мәйданчык янында) языла.

## Нет комментариев
«Татарча диктант» текстын кем укыячак?